РЕПУБЛИКА СРБИЈА

НАРОДНА СКУПШТИНА

01 Број 06-2/2-22

11. јануар 2022. године

Б е о г р а д

**З А П И С Н И К**

**СЕДНИЦЕ ПЕТНАЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 11. ЈАНУАРА 2022. ГОДИНЕ**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 111 народних посланика, а применом електронског система за гласање утврђено је да је у сали присутно 136 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Енис Имамовић, заменик председника Посланичке групе УЈЕДИЊЕНА ДОЛИНА - СДА САНЏАКА - од Републичког јавног тужилаштва, Радован Арежина, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарства омладине и спорта и Александар Марковић, представник Посланичке групе „Александар Вучић – за нашу децу“ - од председника Владе.

Председавајући је обавестио да су спречени да седници присуствују народни посланици Јосип Броз, Ратко Николић, Јустина Пупин Кошћал и Јелена Михаиловић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Слободан Алавања, Загорка Алексић, Душан Бајатовић, Арђенд Бајрами, Милош Банђур, Надије Бећири, др Марко Богдановић, Сандра Божић, Јелисавета Вељковић, Никола Војиновић, мр Данијела Вујичић, Владан Глишић, Младен Грујић, Владимир Ђукановић, Милан Ђурица, Нинослав Ерић, Јелена Жарић Ковачевић, Владан Заграђанин, др Весна Ивковић, Крсто Јањушевић, мр Јадранка Јовановић, Сндра Јоковић, Шаип Камбери, Рајко Капелан, Борисав Ковачевић, Јован Колунџија, Маријана Крајновић, Селма Кучевић, др Дарко Лакетић, Јанко Лангура, Софија Максимовић, Љаљана Малушић, проф. др Владимир Маринковић, Драган Д. Марковић, др Александар Мартиновић, Рајка Матовић, Јелена Мијатовић, Наташа Михаиловић-Вацић, Оливера Недељковић, Слађана Николић, Јован Палалић, Биљана Пантић Пиља, Марко Парезановић, Мира Петровић, Милена Поповић, Мисала Пременковић, Катарина Ракић, Бранимир Спасић, Горан Спасојевић, хаџи Милорад Стошић, Милош Терзић, Смиља Тишма, Самира Ћосовић, Акош Ујхељи, Славенко Унковић, Мирела Раденковић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Душан Радојевић, Јелена Стевановић, мр Дејан Раденковић и Момчило Вуксановић.

Председавајући је, сагласно члану 86. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника, због потребе да Народна скупштина што пре размотри Предлог закона из дневног реда одређеног у Захтеву Владе.

Председавајући је подсетио да је седница Петнаестог ванредног заседања Народне скупштине Републике Србије у Дванаестом сазиву сазвана на Захтев Владе, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

**1. Предлог закона о привременом регистру држављана Републике Србије од 16 до 29 година којима се уплаћује новчана помоћ за ублажавање последица пандемије болести COVID–19, изазване вирусом SARS–COV–2**, који је поднела Влада (број 011-51/22 од 10. јануара 2022.године).

Председавајући је, сагласно члану 90. став 1. Пословника, обавестио да су позвани да седници присуствују: Синиша Мали, министар финансија, Татјана Матић, министар трговине, туризма и телекомуникација, Славица Савичић, државни секретар у Министарству финансија, Соња Талијан, помоћник министра финансија и Владимир Пејчић, начелник у Министарству финансија.

Затим је Народна скупштина прешла на рад по дневном реду седнице, односно на **начелни** **претрес о 1. тачки дневног реда - ПРЕДЛОГУ ЗАКОНА О ПРИВРЕМЕНОМ РЕГИСТРУ ДРЖАВЉАНА РЕПУБЛИКЕ СРБИЈЕ ОД 16 ДО 29 ГОДИНА КОЈИМА СЕ УПЛАЋУЈЕ НОВЧАНА ПОМОЋ ЗА УБЛАЖАВАЊЕ ПОСЛЕДИЦА ПАНДЕМИЈЕ БОЛЕСТИ COVID–19, ИЗАЗВАНЕ ВИРУСОМ SARS–COV–2**.

Председавајући др Владимир Орлић, потпредседник Народне скупштине је, сагласно члану 157. став 1. Пословника, отворио начелни претрес о Предлогу закона.

Уводно излагање о Предлогу закона поднео је представник предлагача Синиша Мали, министар финансија.

У начелном претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), др Муамер Бачевац, представник Посланичке групе Социјалдемократска партија Србије, Золтан Пек, представник Посланичке групе САВЕЗ ВОЈВОЂАНСКИХ МАЂАРА, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања се за реч јавио министар Синиша Мали), др Александра Томић, представник Посланичке групе „Александар Вучић - за нашу децу“ (поводом чијег излагања се за реч јавио министар Синиша Мали), Милија Милетић, Бранимир Јовановић, Марија Јевђић, Дуња Симоновић Братић, Небојша Бакарец, др Амела Лукач Зоранић, Војислав Вујић (поводом чијег излагања се за реч јавио министар Синиша Мали), Вук Мирчетић, др Бобан Бирманчевић, Никола Лазић, Верољуб Арсић, Младен Бошковић, Маријан Ристичевић, Зоран Томић, Душан Марић, Дејан Кесар, Србислав Филиповић, Александар Мирковић, проф. др Марко Атлагић, Виктор Јевтовић, доц. др Илија Животић, др Угљеша Мрдић и Миодраг Линта.

Затим је председавајући закључио начелни претрес о Предлогу закона.

Председавајући је, сагласно члану 87. став 5. Пословника, одредио уторак, 11. јануар 2022. године, са почетком у 16 часова и три минута, као Дан за гласање о јединој тачки дневног реда седнице Петнаестог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да су у сали присутна 163 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О ПРИВРЕМЕНОМ РЕГИСТРУ ДРЖАВЉАНА РЕПУБЛИКЕ СРБИЈЕ ОД 16 ДО 29 ГОДИНА КОЈИМА СЕ УПЛАЋУЈЕ НОВЧАНА ПОМОЋ ЗА УБЛАЖАВАЊЕ ПОСЛЕДИЦА ПАНДЕМИЈЕ БОЛЕСТИ COVID–19, ИЗАЗВАНЕ ВИРУСОМ SARS–COV–2**

Народна скупштина је, већином гласова (од 166 присутних народних посланика, 163 су гласала за, а три нису гласала), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 165 присутних народних посланика, 163 су гласала за, а два нису гласала).

Народна скупштина је, већином гласова (од 165 присутних народних посланика, 163 су гласала за, а два нису гласала), усвојила Предлог закона о привременом регистру држављана Републике Србије од 16 до 29 година којима се уплаћује новчана помоћ за ублажавање последица пандемије болести COVID–19, изазване вирусом SARS–COV–2, у целини.

Пошто је Народна скупштина обавила разматрање и одлучивање о јединој тачки дневног реда седнице, председавајући Народне скупштине је, сагласно члану 102. Пословника, закључио седницу Петнаестог ванредног заседања Народне скупштине Републике Србије у Дванаестом сазиву.

Седница је закључена у 16 часова и пет минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић